### | | | | --- | --- | | | | | --- | | **Teknik- og Miljøudvalget** 9. juni 2016 Sagsnr. 710-2016-23866 Dok.nr. 710-2016-207025 Sagsbehandler DPDJOH | | 60.                 Godkendelse af projektforslag til ny hal i Hadsten - Åbent

###

|  |  |
| --- | --- |
| Tidl. politisk behandling | BY, 27.10.15, pkt., 151 |
| Forventet sagsgang | KF-U, TM-U, ØK, BY |
| Lovgrundlag |  |

###

**SAGENS INDHOLD**

I denne sag skal Byrådet godkende et nyt projektforslag til
ny hal i Hadsten.

Byrådet godkendte 27. oktober
2015 projektforslag og anlægsbevilling til ny hal i Hadsten.
Byggeprogramudvalget har efterfølgende valgt at afbryde samarbejdet med SKALA
Arkitekter, og der er nu etableret et nyt samarbejde med NODO Arkitekterne.

Byggeprogramudvalget har i
samarbejdet med NODO Arkitekterne besluttet nogle ændringer og forbedringer i
forhold til det tidligere godkendte projektforslag, og derfor fremsendes et nyt
projektforslag til Byrådets godkendelse. Projektforslaget til den nye hal er
vedlagt dagsordenen.

De væsentligste ændringer i
projektforslaget er følgende:

· Hallens konstruktion ændres til en
stålramme hal

· Den overdækkede indgang ændres til et
nyt indgangsparti

· Venteområde ved MI og M2 erstattes af
gangareal

· Der tilføjes en repos i foyeren med
trappe til et udvidet caféområde på 1. sal

· Liften flyttes til foyerområdet med
en bedre placering på 1. sal.

Ovenstående ændringer kan holdes inden for den økonomiske
ramme. I forbindelse med udbuddet af byggeriet udbyder byggeprogramudvalget som
option en ændring af ventilationsanlæggets placering og etablering af
strålevarme i den eksisterende hal. Dette sker med henblik på at prioritere
løsningen senere i projektet. Ændringen i ventilationen betyder, at et teknikrum
kan anvendes til andre formål, og at der vil være forbedrede muligheder for
senere udvidelse og renovering af køkken- og caféområdet på 1. sal. Yderligere
vil der være en driftsbesparelse forbundet med ændringen.

Disponeringen af hallen,
ombygningen på 1. sal og renoveringen af M1 og M2 er uændrede i det nye
projektforslag. Faciliteterne til Social og Sundhed er ligeledes uændrede i
projektforslaget. Der henvises til Byrådets behandling af projektet 27. oktober
2015.

Hallen opføres efter gældende bygningsreglement (BR 2015) og
byggeriet udbydes i både fag- og hovedentreprise. Under forudsætning af, at
Byrådet godkender projektforslaget, forventes byggeriet påbegyndt marts 2017.
Hallen forventes at stå færdig i marts 2018.

**VURDERING**

Teknik og Kultur vurderer, at ændringerne i projektforslaget
er forbedringer i forhold til det tidligere projektforslag. Det er vurderingen,
at den nye og gamle hal visuelt vil blive bundet bedre sammen med det nye
projektforslag.

Teknik og Kultur vurderer samlet set, at projektforslaget
lever op til Byrådets intentioner ved indgåelse af halaftalen og det godkendte
kommissorium for halbyggeriet. Teknik og Kultur anbefaler derfor, at
projektforslaget godkendes.

**ØKONOMI**

Byrådet har tidligere godkendt anlægsbevilling til
projektet.

**INDDRAGELSE**

I byggeprogramudvalgets arbejde
har Hadsten Kultur- og Idrætscenter varetaget kommunikationen med de frivillige
foreninger. Byrådet godkendte 26. april 2016 en forpagtningsaftale for den
eksisterende hal og [adresse] med Hadsten Kultur- og Idrætscenter. Aftalen
er trådt i kraft 1. juni 2016.

Der har været afholdt tre møder i
Byggeprogramudvalget efter skift af rådgiver.

Handicaprådet i [adresse]
har tidligere haft lejlighed til at komme med input til skitsematerialet.

**INDSTILLING**

Direktøren for Teknik og Kultur indstiller til Byrådet:

1.    At godkende projektforslag til ny Hal i Hadsten.

**BESLUTNING**

**Bilag**

|  |  |
| --- | --- |
| Projektforslag til ny hal i Hadsten - Godkendt af byggeprogramudvalget | 710-2016-205453 |